
U Šandrovcu, 23.09.2026.

Na temelju članka 10. Zakona o grobljima („Narodne novine“ broj: 78/25, 80/25) i članka 2. Odluke o grobljima Općine Šandrovac („Općinski glasnik Općine Šandrovac“ broj: 12/2025) općinski načelnik Općine Šandrovac dana 23.09.2026. godine, objavljuje

JAVNI POZIV
za podnošenje zahtjeva za kupnju  prava na korištenje novih grobnih mjesta
– grobnica na mjesnom groblju u Šandrovcu u Općini Šandrovac


1. Predmet javnog poziva
Raspisuje se javni poziv za stjecanje prava na korištenje novih grobnih mjesta – grobnica, na neodređeno vrijeme, na mjesnom groblju u Šandrovcu u Općini Šandrovac.
2. Vrsta i broj novoizgrađenih grobnih mjesta koja su predmet javnog poziva
Grobna mjesta koja su predmet poziva nalaze se na mjesnom groblju u Šandrovcu, na nekretnini označenoj kao k.č.br. 1474, zk.ul.br. 1470, k.o. Šandrovac, a sastoji se od: 
1.dvostrukih grobnih mjesta – 11 grobnica
2.jednostrukih grobnih mjesta– 6 grobnica
Grobna mjesta dodjeljuju se na korištenje prema Planu rasporeda i korištenja grobnih mjesta koji se sastoji od točno označenih polja, redova i brojeva grobnih mjesta.
Grobna mjesta iz javnog poziva kupuju se po sistemu viđeno-kupljeno, što isključuje sve naknadne prigovore kupca.
3. Cijena prava korištenja novoizgrađenih grobnih mjesta
Cijena dvostrukih grobnih mjesta - grobnica iznosi 2.000,00 eura, plativa jednokratno ili uz obročnu otplatu, ali ne više od 5 obroka.
Cijena jednostrukih grobnih mjesta grobnica iznosi 1.200,00 eura, plativa jednokratno ili uz obročnu otplatu, ali ne više od 3 obroka.
4. Uvjeti za dodjelu prava na korištenje grobnica 
Zahtjev za stjecanje prava na korištenje novoizgrađenih grobnica na groblju Šandrovac mogu dostaviti zainteresirani državljani Republike Hrvatske, fizičke osobe za kupnju isključivo jedne grobnice. 
Isključuje se mogućnost prodaje grobnica pravnim subjektima. 
Jedan podnositelj zahtjeva može podnijeti zahtjev za jednu grobnicu. 
Grobnice će se dodjeljivati isključivo po redoslijedu kako su podnosili zahtjevi i utvrđenoj bodovnoj listi.
Ako ima više podnositelja zahtjeva sa jednakim brojem bodova, prednost ima podnositelj zahtjeva koji je zahtjev ranije podnio.
Kriteriji za dodjeljivanje bodova je:
-prijavljeno prebivalište na području Općine Šandrovac:
-neprekinuto posljednjih 20 godina: 10 bodova
-neprekinuto posljednjih 10 godina:  5 bodova
-prebivalište izvan područja općine Šandrovac: 5 bodova
podnositelj zahtjeva stariji od 50 godina: 10 bodova
podnositelj i/ili članovi domaćinstva imaju dugovanja prema Općini: -5 bodova
5. Način podnošenja zahtjeva
Podnositelji svoje zahtjeve na obrascu sa propisanom dokumentacijom podnose u zatvorenoj omotnici preporučeno poštom ili neposredno svakim radnim danom na adresu: OPĆINA ŠANDROVAC, Bjelovarska 6, 43227 Šandrovac, sa naznakom „Ne otvaraj – Povjerenstvu za davanje na korištenje grobnog mjesta“.
Uz ispunjen obrazac zahtjeva koji je sastavni dio ovog javnog poziva, podnositelj zahtjeva prilaže preslik važeće osobne iskaznice, te potvrdu o ne dugovanju prema Proračunu Općine Šandrovac.
Javni poziv bit će otvoren od dana raspisivanja javnog poziva do 30. studenoga 2026. godine ili do prodaje svi grobnica sukladno točki 3. ovog javnog poziva
Nepotpune i nepravodobne prijave neće se razmatrati, o čemu će se podnositelju zahtjeva uputiti obavijest.
6. Određivanje liste prvenstva
Prijave se rješavaju prema redoslijedu zaprimanja i utvrđenoj bodovnoj listi.
Lista prvenstva sadrži redni broj zahtjeva, ime i prezime podnositelja zahtjeva adresu i mjesto prebivališta te dan i vrijeme zaprimanja zahtjeva.
Lista prvenstva objavljuje se na web stranici općine Šandrovac www.sandrovac.hr.
Podnositelj zahtjeva koji je nezadovoljan listom prvenstva može podnijeti prigovor Općinskom načelniku općine Šandrovac u roku od 8 dana od dana objave.
Nakon donošenja odluke o prigovoru utvrđuje se konačna lista reda prvenstva za davanje na korištenje grobnih mjesta na mjesnom groblju u Šandrovcu.
Na temelju uredne i potpune prijave i konačne liste prvenstva Općinski načelnik općine Šandrovac, na prijedlog Povjerenstva, donosi Odluku o odabiru i sklapa Ugovor s podnositeljem zahtjeva.
Rezultati natječaja biti će u roku od 30 dana od dana zaključenja natječaja objavljeni na web stranici Općine Šandrovac www.sandrovac.hr i na oglasnoj ploči.
Korisnik koji ostvari pravo na korištenje grobnog mjesta ima obavezu u roku od 30 dana od dana objave liste reda prvenstva uplatiti cjelokupni iznos naknade, nakon čega će Šandroprom d.o.o. donijeti rješenje o dodjeli grobnog mjesta na korištenje na mjesnom groblju u Šandrovcu. 
U slučaju otkupa grobnica uz obročnu otplatu, općinski načelnik sklopit će sa korisnikom kod javnog bilježnika solemnizirani ugovor u obliku ovršne isprave.
Korisnikom grobnog mjesta postaje se danom upisa u grobni očevidnik.
7. Završne odredbe
Općina Šandrovac zadržava pravo poništenja natječaja ili dijela natječaja do potpisivanja ugovora iz ovog javnog poziva, bez prethodnog obrazloženja i pri tome ne snosi odgovornost prema podnositeljima zahtjeva, kao ni njihove troškove sudjelovanja na natječaju.


Općinski načelnik Općine Šandrovac
Dario Halauš, mag.ing.agr.

